Crna Gora

 Ministarstvo održivog

 razvoja i turizma

Broj: 101 – 51/114

Podgorica, 19.06.2019. godine

U skladu sa Zaključkom Vlade Crne Gore broj: 07-2320 od 13. juna 2019. godine, Ministarstvo održivog razvoja i turizma objavljuje:

**J A V N I P O Z I V**

za podnošenje zahtjeva za dobijanje podrške za projekte iz oblasti turizma za 2019./2020. godinu

**MJERA III - ORGANIZOVANJE MANIFESTACIJA**

**A) UKUPNA PREDRAČUNSKA VRIJEDNOST IZNOSI DO 20.000,00 €**

1. **Predmet podrške:** Dodjela sredstava za pokrivanje dijela troškova organizacije manifestacija.
2. **Ukupan iznos sredstava**: 40.000,00 €;
3. **Korisnici**

Korisnici podrške su organizatori manifestacija iz sljedećih kategorija:

1. turističke organizacije
2. sportski savezi i druge asocijacije i udruženja
3. nevladine organizacije
4. javne ustanove
5. ostali subjekti sa statusom pravnog lica

Podnosilac zahtjeva može aplicirati samo sa jednim projektom.

Za sredstva se ne mogu prijaviti subjekti koji još uvijek nijesu realizovali projekte kojima je odobrena porška u okviru Programa podsticajnih mjera u oblasti turizma za 2018/2019. godinu, čija realizacija je u toku.

1. **Namjena sredstava**

Sredstva se mogu koristiti isključivo za organizovanje manifestacija koje imaju zabavni, kuturni, sportski karakter. Program ne uključuje podršku stručno tematskih skupova, konferencija i sl.

Sredstva su namijenjena za sufinansiranje troškova nabavke roba i usluga za neposrednu realizaciju manifestacije koji imaju međunarodni, regionalni i nacionalni značaj i koji doprinose razvoju turističke ponude destinacije.

1. **Sredstva se mogu koristiti za:**
* iznajmljivanje opreme (audio i vizualna tehnika, pozornica i sl.) i nabavka radnog/potrošnog materijala vezanih za organizaciju manifestacije
* iznajmljivanje prostora za održavanje manifestacije
* iznajmljivanje prevoznih sredstava u svrhu prevoza organizatora i izvođača vezano za organizaciju manifestacije
* troškovi smještaja i putni troškovi izvođača i saradnika angažovanih na osnovu ugovora;
* troškovi promocije manifestacije
* usluge obezbjeđenja manifestacije
* drugi opravdani troškovi vezani za neposrednu organizaciju manifestacije

**6. Program podsticajnih mjera u oblasti turizma za 2019./2020. godinu**

Sve potrebne informacije sadržane su u Programu podsticajnih mjera u oblasti turizma za 2019/2020.godinu (u daljem tekstu: Program) koji je sastavni dio ovog Javnog poziva i nalazi se na internet stranici Ministarstva održivog razvoja i turizma [www.mrt.gov.me](http://www.mrt.gov.me) i Nacionalne turističke organizacije Crne Gore [www.montenegro.travel](http://www.montenegro.travel).

**7. Iznos podrške**

Najveći iznos sredstava koji se može odobriti je do 20% opravdanih/prihvatljivih troškova, dok je maksimalan iznos podrške 3.000,00 €.

Korisnik je u obavezi obezbijediti preostali iznos sredstava.

Projekat ne može uključivati faznu realizaciju.

Odobrena sredstva u iznosu od 50% mogu biti uplaćena nakon potpisivanja Ugovora, uz uslov da korisnik dostavi avansnu garanciju na taj iznos. Preostalih 50% sredstava uplaćuje se nakon reaalizacije događaja, po dostavi finansijskog izvještaja, dokaza o namjenskom trošenju odobrenih sredstava, kao i dokaze o trošenju preostalih sredstava koje je obezbijedio korisnik i /ili drugi donator.

U slučaju da korisnik nije u mogućnosti dostaviti avansnu garanciju, ukupan iznos odobrenih sredstava uplaćuje se nakon realizacije događaja, po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator.

**8. Potrebna dokumentacija:**

a) Zahtjev sa obrazloženjem;

b) Dokaz o registraciji;

c) Opis projekta sa finansijskim planom sa:

* 1. troškovnikom;
	2. projektovanim izvorima finansiranja;
	3. obrazloženim pozicijama na koje se odnosi tražena novčana pomoć;
	4. ostalim bitnim finansijskim podacima i pokazateljima;

d) Pismo opštine ili lokalne turističke organizacije kojim se potvrđuje da je događaj/manifestacija finansijski podržan/a i dokaz o uplati sredstava;

e) Dostavi izjavu korisnika sredstava kojom se garantuje da korišćenje usluga smještaja od strane izvođača, tehničkih lica koja su angažovana na poslovima organizacije obavlja u objektima koji imaju rješenje o odobrenju za rad ili su upisana u Centralni turistički registar. U koliko organizator manifestacije neće koristiti usluge smještaja takođe je neophodno dostaviti izjavu da on za organizaciju i u toku manifestacije neće koristiti usluge smještaja.

Ministarstvo održivog razvoja i turizma zadržava pravo da od podnosioca zahtjeva zatraži dodatna pojašnjenja

**9. Način podnošenja zahtjeva i dokumentacije**

Zahtjevi sa pratećom dokumentacijom mogu se podnositi u roku od 45 dana od dana objave Javnog poziva. Potencijalni korisnici prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu: Ministarstvo održivog razvoja i turizma, IV Proleterske brigade 19, Podgorica, direktno na arhivi ili putem pošte sa tačno istaknutim pečatom i sa datumom predaje sa oznakom: **„Prijava na Javni poziv za podnošenje zahtjeva za dobijanje podrške za projekte iz oblasti turizma za 2018/2019. – Mjera III - Organizovanje manifestacija – A “.**

Potencijalni korisnik može dobiti podršku za samo jednu manifestaciju, festival.

**10. Rok za podnošenje prijava**

Javni poziv za oblast Mjere III - Organizovanje manifestacija - Ukupna predračunska vrijednost iznosi do 20.000,00 € otvoren je 45 dana od dana objavljivanja Javnog poziva na sajtovima Ministarstva održivog razvoja i turizma i Nacionalne turističke organizacije.

**11**. **Rok za donošenje odluke**

Odluku o podršci projektu/manifestaciji donosi Ministar održivog razvoja i turizma najkasnije u roku od 45 dana od dana zatvaranja Javnog poziva.

Na donesene odluke, na osnovu Programa odnosno Javnog poziva, podnosilac nema pravo za podnošenje prigovora i odluka je konačna.

**12. Lista korisnika kojima su odobrena sredstva**

Lista korisnika kojima su odobrena sredstva sa iznosom i namjenom dodijeljenih sredstava po korisniku biće objavljena na internet stranicama Ministarstva održivog razvoja i turizma i NTOCG.

**13. Rok za potpisivanje ugovora**

Ministarstvo održivog razvoja i turizma će sa korisnicima potpisati ugovor najkasnije u roku 15 dana od dana objave Odluke i dodjeli sredstava.

**14. Nadzor**

Ministarstvo održivog razvoja i turizma obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja Ministarstvu.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti Ministarstvo pisanim putem.

U slučaju utvrđivanja nepravilnosti u korišćenju odobrenih sredstava, Ministarstvo održivog razvoja i turizma donosi Odluku o povratu sredstava, a korisnik je dužan vratiti ista u roku od 15 dana od prijema odluke.

**U koliko organizator manifestacije koji je dobio podršku od strane Ministarstva održivog razvoja i turizma prilikom podnošenja finasijskog izvještaja nakon realizacije manifestacije prikaže da je utrošio manje sredstava za organizaciju manifestacije nego prilikom apliciranja na Javni poziv, podrška Ministarstva će se umanjiti za 20%.**

**15. Obaveze korisnika su da:**

* Potpiše ugovor;
* Sredstva iskoristi namjenski;
* Ministarstvu dostavi izvještaj o realizaciji projekta (ostvareni rezultati, press clipping, fotografije, ciljevi, efekti i sl.);
* Dostavi kopije odobrenja za rad pružalaca smještajnih usluga u kojima su bili smješteni izvođači, tehničko osoblje i dr. Lica angažovana od strane korisnika;
* Na zahtjev Ministarstva pruži na uvid i dodatnu naknadno traženu dokumentaciju;
* Realizuje i eventualne druge obaveze definisane ugovorom.

Ministarstvo održivog razvoja i turizma i NTO CG može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru mjera predvidjenih Programom podsticajnih mjera.

**16. Zahtjevi koji se neće razmatrati:**

1. zahtjevi čija dokumentacija nije kompletna, shodno Programu;
2. neblagovremeni zahtjevi, dostavljeni nakon definisanog roka;
3. zahtjevi koji se odnose na manifestacije čije mjesto održavanja je van teritorije Crne Gore;
4. zahtjevi koje dostave subjekti koji ne pripadaju definisanim kategorijama;
5. zahtjevi koje podnesu subjekti koji su u posljednje tri godine dobili sredstva od strane državnih institucija ili organa, a nijesu izvršili ugovorne obaveze ili su nenamjenski utrošili dobijena sredstva;
6. Zahtjevi koje podnesu subjekti koji još uvijek nijesu realizovali projekte kojima je odobrena porška u okviru Programa podsticajnih mjera u oblasti turizma za 2016/2017. godinu, čija realizacija je u toku.

*Napomena:*

**Javni poziv je objavljen dana 19.06.2019.god.**

Kontakt osoba: Nikola Ražnatović e mail: nikola.raznatovic@mrt.gov.me

***Prilog: Obrazac zahtjeva***